שאלה: גט באמצעות שליח: הרב, בימים טרופים אלה שומעים עוד ועוד סיפורי זועה על גברים אלימים ומסרבי גט שדנים את נשותיהם לשנים של סבל ובדידות. עניין זה מדיר שינה מעניי ואיני מצליחה להתעלם ממנו ולהינשא. ביררתי מה נעשה בנדון, אך כל מה שמצאתי זה "הסכם לכבוד הדדי" בנוסח כזה או אחר שבעצם עוזר לבני הזוג להתגרש בצורה ידידותית. אם הם מסוגלים לכך, הם מימלא לא ממש צריכים את ההסכם הזה. אני רוצה לדעת האם היום יש דרך כלשהי שהאישה לא תהיה תלויה מבחינה הלכתית בגבר בלבד לקבלת גט כדת וכדין? האם על גבר אלים פיזית מילולית נפשית אפשר לטעון שזה נישואי "מקח טעות"? האם כדאי להינשא עם עדים לא כשרים או עם "רב" רפורמי כדי שתהיה אפשרות לביטול הנישואים? האם יש אפשרות לחתום מראש על מינוי מיופה כוח שבבוא היום יתן את הגט אם הבעל לא יסכים (לפי תנאים ברורים שיקבעו מראש בני הזוג יחד כמובן)? בנישואים אזרחיים דרוש גט כהלכה כדי למנוע ממזרים - האם עדיף לא להינשא כלל ולחיות כידועים בציבור? (או לעשות חתונה פיקטיבית. כדי להימנע ממראית עין) מה ההלכה מאפשרת לאישה כדי לשמור על עצמאותה? כדי לבטל את תלותה בגבר בעת מתן הגירושין? חשוב לציין שאני דתיה ומעוניינת להקים בית דתי בישראל. אך איני מעוניינת להיות כבולה לבעל שאולי יתברר שהוא לא בשבילי, שיסרב לתת לי גט, ואז לא אוכל ללדת ילדים שלא יהיו ממזרים. אני עוד מעט בת 30 וכל שנה חשובה. אשמח לתשובתך הכנה מראש מור
תשובה: את צודקת מאוד שהנושא מטריד מאוד, ואסור שהוא ידיר שינה מעינינו. זה תפקידם הגדול של בתי הדין. כתבתי על זה פעמים רבות. לדוגמה: מפני מה אמשיך לדחוף למציאת פיתרונות למסורבות הגט אך לא אשתתף בעצרת על אף שהסכמתי מראש לבוא אליה? א. מסורבות הגט היא אחת החרפות הגדולות שאנו נוהגים בהם. לא ייתכן שתורת ד  תגרום עוול בצורה כל כך גורפת. בידי הדיינים יש ארסנל כלים הלכתיים רב שהם פוחדים להשתמש בו, חלק מהם הולכים לכיוון החומרות הנובעות מפחדים ולא מחובה הלכתית שזה איסור הלכתי (וידועים דברי ח על ".בחושך הולך"), חלק מהם מזניחים את חובתם לסדרי דין תקינים שזו חובה הלכתית מהדרגה הראשונה שכלולה בחובה "צדק צדק תרדוף", וחלק מהם אינם נוהגים בכללים יסודיים של צדק כלפי העומדים בפניהם. ב. הליכה בדרך זו פוגעת בדבר ד  בכל מרחביו: זו פגיעה חמורה בנזקקים לשירותי בית הדין (בדרך כלל נשים, אך לא תמיד) ולבקשת הצדק   שזה לעצמו איסור חמור  הדבר מביא להיקפים גוברים והולכים של ניאוף על ידי מי שלא מצא את פתרונו  הדבר מביא לאיבוד השנים הטובות, בעיקר של נשים אך לא רק, ויכולתן להקים בית מחדש בישראל  הדבר מביא יותר זוגות שלא להתחתן על פי תורת ישראל, ובכך פוגע בקדושת המשפחה בישראל  הדבר מביא לחשדנות והרבה כאב בין זוגות דתיים לפני נישואין אשר הפחדים מפני העתיד הצפון להם גורם לעסוק בהרבה נושאים קודם שבכלל באו לעולם וכדו. ג. המאבק בסרבנות הגט ובהתמודדות הרבנית והדיינית עימו הוא אפוא נושא דתי מהמדרגה הראשונה. לא זו בלבד, אלא שבמאבק זה יש לשתף פעולה עם כל מי שנלחם למען הדברים הנכונים והטובים, גם אם הוא לא בא מעולמה של תורה. בשל כך הופעתי בכנס במוזיאון תל אביב נגד סחר בנשים, אף שהדוברות העיקריות היו זהבה גלאון ושולמית אלוני, ובשל כך הסכמתי להשתתף במאבק למען מסורבות הגט, בלי לקבוע שמי שאינו מבקש תורה ומצוות אינו ראוי להיות שותף במאבק בעוול. אני מוכן לפעול עם כל מי שניתן לפעול כדי להסיר את החרפה והמצוקה שחלק מנושאי ההלכה סוברים. הקביעה כי אין יראי שמיים יכולים לשתף פעולה עם חילוניים במאבקים למען דברים נכונים וצודקים, אף אם הם באים מעולמות אחרים, היא קביעה היוצרת מציאות בלתי נסבלת. ד. כל זה עד שראיתי כי חלק ממשתתפי הכינוס מבקשים להוציא מבתי הדין את האחריות לקביעת המעמד האישי. אין הם מדברים על שיפור ושינוי ואפילו מהפכה בתוך עולם בתי הדין, כי אם בהפקעת הנושא מבתי הדין. לזה איני שותף בשום פנים. בתי הדין בישראל ממשיכים את מתן התורה ומסירתה מדור לדור, והאחריות לקביעת קדושת המשפחה בישראל וטהרתה מוטלת על כתפיהם. תביעתי המתמדת והבלתי מתפשרת, על אף שאין היא פופולרית, היא שהם ילכו דווקא לאור ההלכה, ויתמודדו עם העוול שנגרם כאשר אין הולכים לאורה, כאשר אין מקפידים על "והא-לוהים יבקש את נרדף", וכאשר ההלכה נותנת לדבריהם פרסים לנבלים. לא ייתכן שההלכה לא תעמוד לצד הצודק או הצודקת, ולא ייתכן כי בשמה ייעשו מעשי עוול. הקביעה ההלכתית שהאיש הוא המגרש ולא האישה לא נועדה לתת לאיש מנגנון סחיטה והצבת תנאים  הקביעה ההלכתית שגם האישה יכולה למנוע את הגירושין לא נועדה לתת לה כוח בשעה שאין היא נוהגת כשורה ולשחק בגורלם של הילדים. ההלכה חייבת להתייצב לימין הצודק! ה. על כן, עיקר המאבק צריך להיות כלפי בתי הדין, והעצמתם כדי שימלאו את המשימה המוטלת עליהם בדבר ד, יעשו צדק, יעמדו לצד זה שנעשה לו עוול, יימנעו מפחדים הלכתיים ומהיעדרות אתיקה בדיונים, ויפסקו נכון. במאבק זה יכולים להיות שותפים כולם, ואף עתה אני אומר יישר כוח למי שאינו שותק ומוחה ופועל, גם אם אינו בא מעולמה של תורה, וכואב את הכאב על מי שבידו למחות ואינו מוחה. אין לי גם טענות נגד אף אחד, וכנראה אני לא הבנתי נכון מלכתחילה. למעלה מכך, בהתכנסות זו יכולים להיות שותפים אנשים שעמדותיהם שונות בצורה קוטבית, כשם שאנו עושים בהתכנסויות של "במעגלי צדק" ועניינים אחרים הנוגעים לצדק חברתי. ברם, איני שותף בשום אופן לקריאה להוציא את המשימה הגדולה מבית הדין. להפך, בתי הדין הם שצריכים לעמוד בראש דרכנו, ואיני יכול להיות שותף בניסיון לפרק את קדושת המשפחה הישראלית מיסודה. ו. אני ממשיך לקרוא לטובים שבדיינים, לעולם הרבני, לציבור כולו   לא לנוח ולא לשקוט עד שנושא זה, הנוגע לצערנו למאות אלפי בני אדם, יתנהל בדרך היושר והצדק, השומרת בקפדנות על כל צדדי ההלכה היהודית   מחובת קדושת הנישואין והמשפחה ועד לעמידה לצד הצודק והנרדף. אני מסכים לשיתוף פעולה עם כל מי שפועל למען העניין   כל זה בתוך עולם בתי הדין ולא מחוצה לו. בדרך זו נעמיד את הצדק היושר ההלכה והמוסריות בראש דרכנו כחטיבה אחת, ונפעל לקידומה של הזהות היהודית במדינת ישראל. כמובן שהפיתרון של להתחתן נישואים פסולים   הוא פיתרון מהסוג של לפתור מצב רע אחד על ידי יצירת רע אחר. יש ביד ההלכה להתמודד עם סרבני הגט, ולא על ידי ביטול הנישואין עושים זאת, אלא על ידי העצמתם, ובד בבד תביעה מתמדת מבתי הדין שלא לאפשר לבעלים נבלים לנצל את ההלכה. ושמחינו בשמחות